Հարցն այնքան էլ դյուրին չէ , որքան կարող է թվալ առաջին հայացքից, քանի որ այստեղ բախվում են տարբեր շահեր: Նախ պետք է նկատել, որ ի տարբերություն ԱՄՆ Սենատի՝ ԱՄՆ նախագահ Թրամփը և իր թիմը դեմ են արտահայտվել ՌԴ դեմ նոր պատժամիջոցներին: ԱՄՆ Սենատի օրինագծի հաստատումից հետո, Սպիտակ տանից հայտնեցին, որ մտադիր են աշխատանք տանել Ներկայացուցիչների պալատի հանրապետական կոնգրեսականների հետ, հնարավորինս մեղմելու ՌԴ դեմ պատժամիջոցները: Ինչպես նշել է ԱՄՆ պետքարտուղար Ռեքս Թիլերոսնը, այդ պատժամիջոցները բացասական կանդրադառնան Թրամփի վարչակարգի քայլերի վրա՝ բարելավելու Ռուսաստանի հետ հարաբերությունները: